108 



korrekt Text, grundet paa nøjagtig Sammenligning af Brugen af 

 de forskjellige Ord og Former. Han holder sig derved, som 

 naturligt er, væsentlig til de ældste Haandskrifter, der dog, 

 som sagt, allerede ere omtrent et Aartusinde yngre end Sasa- 

 nidernes Tid; men han betænker sig heller ikke paa at optage 

 Læsemaader fra yngre eller endog ganske unge Haandskrifter, 

 saasnart disse synes ham bedre , eller at foretage Rettelser ved 

 Konjekturer, hvor det synes ham nødvendigt; i saadanne Til- 

 fælde angiver han i sine kritiske Noter de ældste Haandskrifters 

 Læsemaade, hvorimod han for øvrigt ikke tilsigter at give nogen 

 fuldstændig Samling af Varianter, saa meget mere som disse for 

 den allerstørste Del ere af ren orlhographisk Art og lade sig 

 samle under visse almindelige Synspunkter; ogsaa denne Frem- 

 gangsmaade maa vistnok i det hele betragtes som fuldt berettiget, 

 om der end kan fremkomme enkelte Tilfælde, hvor man maaske 

 kunde ønske at have de forskjellige Læsemaader i større Fylde. 

 Omtrent samtidig med at Westergaard leverede sin Udgave 

 af dette Værk, udkom der i Tydskland en anden Udgave besørget 

 af F. Spiegel, hvem jeg allerede ovenfor har nævnt ^). Den Del 

 af Zendavesta, der kaldes Vendidad, kom først i Spiegels Ud- 

 gave, hvorimod alt del øvrige først blev udgivet af Westergaard. 

 Det havde oprindelig været paalænkt imellem dem, at de begge 

 skulde slaa sig sammen om i Fællesskab at besørge en Udgave; 

 naar denne Plan ved en Slags stiltiende Overenskomst blev op- 

 givet, maa Grunden dertil vistnok nærmest søges i Følelsen af, 

 at der mellem deres Anskuelser om Principet for en saadan 

 Udgave var en Forskjel tilstede, der ikke lod sig forlige. I 

 Modsætning til de Principer, Westergaard har lagt til Grund for 

 sin Udgave, lægger nemlig Spiegel Hovedvægten paa den parsiske 

 Tradition og kommer saaledes navnlig til at tildele Pehlevi- 

 oversættelsen en særegen Betydning ikke blot i exegetisk Hen- 



') Aveata, die heiligen Schriften der Parsen. Im Grundtexte sammt der 

 Euzvåresch- Ubersetzung herausgegeben von Fr. Spiegel. I. Der Vendidad. 

 Wien, 1853. 11. Vispered und Yagna. Smst. 1858. 



